SK
C 78/40
Úradný vestník Európskej únie
18.2.2022
9.
podiel každej alkoholickej zložky je uvedený aspoň raz v tom istom zornom poli ako zmienka, a v zostupnom poradí podľa použitého množstva.
Uvedený podiel sa rovná percentuálnemu podielu, ktorým je vyjadrený objem čistého alkoholu v celkovom obsahu čistého alkoholu podľa objemového percenta v konečnom výrobku.
3.5.3.
Na likéroch Výroba: 1. potravina so zmienkou liehovín je likér, t. j. liehovina, ktorá spĺňa požiadavky niektorej z kategórií 33 až 40 (likéry) prílohy I k nariadeniu o liehovinách; 2. výsledným výrobkom je stále likér, t. j. liehovina, ktorá spĺňa požiadavky kategórie 33 prílohy I (likér); 3. liehovina alebo liehoviny uvedené v zmienke spĺňajú všetky požiadavky stanovené na ich výrobu v príslušnej kategórii liehoviny podľa prílohy I alebo v technickej dokumentácii zemepisného označenia/špecifikácii výrobku vrátane ich minimálneho obsahu alkoholu, t. j. v zmienke sa môžu uviesť len pravé liehoviny; 4. všetok pridaný alkohol pochádza z liehovín uvedených v zmienke (t. j. okrem alkoholu, ktorý sa prirodzene nachádza v prvotnom likéri) s výnimkou alkoholu, ktorý sa môže nachádzať v prípadných arómach, farbivách alebo iných povolených zložkách.
Označovanie: 5.
názov podľa právnych predpisov je „likér“, pretože výsledná liehovina naďalej spĺňa príslušné požiadavky kategórie 33 prílohy I, alebo jeden z názvov podľa právnych predpisov stanovených v inej kategórii, ktorej požiadavky spĺňa;
6.
názov likér podľa právnych predpisov sa musí uvádzať nápadným spôsobom, aby bol ľahko viditeľný, jasne čitateľný a v prípade potreby nezmazateľný.
Žiadnym spôsobom ho nemožno skrývať, zakrývať, odvádzať od neho pozornosť ani rušiť iným textom alebo obrázkami či iným rušivým materiálom;
7.
zmienka je vždy sprevádzaná názvom likéru podľa právnych predpisov, ktorý sa uvádza v tom istom zornom poli (33);
8.
zmienka sa musí uvádzať v inom riadku ako názov likéru podľa právnych predpisov;
9.
zmienka je uvedená písmom, ktorého veľkosť nepresahuje polovicu veľkosti písma použitého pre názov likéru podľa právnych predpisov a na prípadné zložené výrazy;
10. výraz „cream“ (len v angličtine) sa nevyskytuje v názve likéru podľa právnych predpisov ani v názve liehovín podľa právnych predpisov uvedenom v zmienke a 11. podiel každej alkoholickej zložky je uvedený aspoň raz v rovnakom zornom poli ako zmienka, a to v zostupnom poradí podľa použitých množstiev.
Uvedený podiel sa rovná percentuálnemu podielu, ktorým je vyjadrený objem čistého alkoholu v celkovom obsahu čistého alkoholu podľa objemového percenta v konečnom výrobku.
3.5.4.
Na liehovinách iných ako likéry Výroba: 1. potravina so zmienkou (jednej) liehoviny je liehovina iná ako likér; 2. v takom prípade sa zmienka môže vyskytnúť v týchto dvoch prípadoch: a) liehovina uvedená v zmienke bola použitá ako jediný alkoholový základ na výrobu konečnej liehoviny pod podmienkou, že: i)
neboli pridané žiadne iné liehoviny, ani etylalkohol, ani destiláty (na ktoré by sa skôr vzťahovali ustanovenia o zmesiach) a že konečná liehovina spĺňa požiadavky stanovené v prílohe I pre kategóriu liehovín, a teda má názov uvedenej kategórie podľa právnych predpisov (a nikdy nie druhový názov „liehovina“);
(33) Likéry podľa tohto ustanovenia, ktoré nespĺňajú túto požiadavku, ale spĺňajú požiadavky nariadenia (ES) č. 110/2008 a boli vyrobené a označené pred 31. decembrom 2022, sa môžu naďalej umiestňovať na trh až do vyčerpania zásob.